ბილია
ბილია (რუმ. Bâlea) — მყინვარული წარმოშობის ტბა რუმინეთში, სიბიუს ჟუდეცში. მდებარეობს ფეგერაშის მასივზე, ზღვის დონიდან 2034 მ სიმაღლეზე. ფართობი 0.047 კმ², მაქსიმალური სიღრმე 11.35 მ. 1977 წლის 17 აპრილს ტბის სიახლოვეს ჩამოწოლილმა ზვავმა 23 ადამიანის სიცოცხლე შეიწირა. 2006 წელს ტბის ნაპირთან გაშენდა აღმოსავლეთ ევროპაში პირველი 16-ადგილიანი იგლუს ტიპის ყინულის სასტუმრო. აქვეა ორი შალე და მეტეოროლოგიური სადგური.